Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta koulutustukeen 12 päivänä tammikuuta 2001 annetun komission asetuksen (EY) N:o 68/2001 nojalla myönnetystä valtiontuesta (ETA:n kannalta merkityksellinen teksti)



Virallinen lehti nro C 279 , 15/11/2002 s. 0019 - 0019



Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta koulutustukeen 12 päivänä tammikuuta 2001 annetun komission asetuksen (EY) N:o 68/2001 nojalla myönnetystä valtiontuesta (2002/C 279/05) (ETA:n kannalta merkityksellinen teksti) Tuen numero: XT 17/02 Jäsenvaltio: Espanja Alue: La Rioja Tukiohjelman nimike tai yksittäisen tuen saaneen yrityksen nimi: La Riojassa myönnettävät koulutus- ja työllistämistuet Oikeusperusta: Resolución de 18 de diciembre de 2001, del Presidente de la Agencia de Desarrollo Económico de La Rioja, por la que se aprueban las Bases reguladoras de la concesión de subvenciones a los programas para la formación y fomento del empleo en la Comunidad Autónoma de La Rioja y su convocatoria para el 2002. Publicación en el BOR de 22.12.2001 Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Varainhoitovuoden 2002 arvioidut vuosikustannukset ovat 809950077 Espanjan pesetaa (4867898 euroa) Tuen enimmäisintensiteetti: Tukien tarkoituksena on ohjelmaan osallistuville yhteisöille aiheutuneiden kustannusten rahoittaminen kokonaan tai osittain. Kun on kyse toiminnasta, jota yritykset tai itsenäiset ammatinharjoittajat järjestävät työntekijöilleen ja johon ne hakevat tukea, tuen määrä määritetään seuraavien kriteerien perusteella: 1. Erityiskoulutukseen myönnettävän tuen enimmäisintensiteetti on 25 prosenttia suurten yritysten osalta ja 35 prosenttia pienten ja keskisuurten yritysten osalta. 2. Yleiskoulutukseen myönnettävän tuen enimmäisintensiteetti on 50 prosenttia suurten yritysten osalta ja 70 prosenttia pienten ja keskisuurten yritysten osalta. Näitä 1 ja 2 kohdan enimmäisintensiteettejä voidaan korottaa 5 prosenttiyksikköä, kun kyse on yrityksistä, jotka sijaitsevat EY:n perustamissopimuksen 87 artiklan 3 kohdan c alakohdan nojalla aluetukeen oikeutetuilla alueilla. La Rioja kuuluu kokonaisuudessaan EY:n perustamissopimuksen 87 artiklan 3 kohdan c alakohdan poikkeuksen soveltamisalaan lukuun ottamatta Logroñon kuntaa, josta poikkeuksen soveltamisalaan kuuluvat vain alueen 6 osa-alue 2 (Cantabria I ja II), alueen 2, osa-alue 10 (La Portalada I ja II) ja alueen 4 osa-alue 9 ja 29 (San Lázaro), ja Calahorran kuntaa, jossa poikkeusta sovelletaan vain alueen 3 osa-alueeseen 7 (Azucarera) ja alueen 2 osa-alueeseen 2 (El Carmen, Tejerías). 3. Lisäksi 1 ja 2 kohdassa ilmoitettuja enimmäisintensiteettejä voidaan korottaa 10 prosenttia, jos koulutus suunnataan epäedullisessa asemassa oleville työntekijöille Täytäntöönpanopäivä: Sen jälkeen, kun ohjelma on julkaistu La Riojan virallisessa lehdessä Tukiohjelman tai yksittäisen tuen kesto: 30. kesäkuuta 2007 Tuen tarkoitus: Sääntelyperusteiden tarkoituksena on vahvistaa menettelyt, joita sovelletaan tukien myöntämiseen la Riojan autonomisella alueella toteutettavien koulutus- ja työllisyysohjelmien kehittämiseen. Ohjelmien tarkoituksena on kouluttaa La Riojan tuotantorakenteen tarpeiden mukaista työvoimaa. Jos kyse on yleiskoulutuksesta, tuenhakijayrityksen on perusteltava suunniteltu koulutusmuoto ja yritys tai työelämän ala, joille se on suunnattu. Yritysten on määriteltävä tukihakemuksessaan itse, onko kyse yleis- vai erityiskoulutuksesta (valaehtoisessa vakuutuksessa). Jos kyse on yleiskoulutuksesta, hakemuksessa on määriteltävä yritykset tai työelämän alat, joille suunniteltu koulutus on suunnattu. Yritysten antamien vakuutusten ja suunniteltujen koulutusohjelmien arvioinnista ja hyväksynnästä vastaa ADER (asetuksen (EY) N:o 68/2001 mukaisesti). Kunkin varainhoitovuoden päätteeksi on laadittava luettelo kaikista järjestetyistä yleis- ja erityiskoulutustoimista ja -ohjelmista Alat, joita tuki koskee: Kaikki teollisuus- ja palvelualat Tuen myöntävän viranomaisen nimi ja osoite: Agencia de Desarrollo Económico de La Rioja C/ Muro de la mata 13, 14 E - 26071 Logroño, La Rioja